E - pad 65 bloaz en devo hor stourmer ranket talañ ouzh ar re a nac ' has goude ar brezel kerzhout war roudoù ar re o doa diazezet emglev war ar skritur peurunvan e 1941 ha labouret kement ha ken mat evit ar yezh : Roparz Hemon , da gentañ - penn . E 1954 e voe krouet ur skritur a - dindan paeroniezh Skol - Veur Roazhon , gant ar Chaloni Falc ' hun a - benn enebiñ ouzh ar spered broadelour a oa stag ouzh hini emglev 1941 . Savet e voe neuze Kuzul ar Brezhoneg gant an Aotrou Klerg , person Bulien da gadoriad , en - dro dezhañ Youenn Olier , Pêr Denez ha Ronan Huon e - touez ar re yaouankañ er strollad , hogen ivez Maodez Glanndour ( a oa gantañ soutanenn an Aotrou Perrot ) , Ivona Martin , skoazellerez feal Roparz Hemon , Pêr Le Moine . Gant ar " skolveurieg " e voe c ' hoazh un tenn a stourm , ha nevez ' zo c ' hoazh e save e vouezh e Kannadig Imbourc ' h da geñver ar c ' havailh a zo disoc ' het da zivadeziñ skolaj kentañ Diwan e Brest a oa bet roet dezhañ da anv hini Diazezer Skol Walarn , Roparz Hemon .